มาริโอคาร์ต 64

() เป็นเกมแข่งรถโกคาร์ต ค.ศ. 1996 สำหรับเครื่องนินเท็นโด 64 (N64) พัฒนาและจัดจำหน่ายโดยบริษัทนินเท็นโด ซึ่งถือเป็นภาคที่สองในซีรีส์*[[มาริโอคาร์ต]]*ต่อจาก*[[ซูเปอร์มาริโอคาร์ต]]*ใน ค.ศ. 1992 เกมนี้ยังคงรูปแบบการเล่นแบบภาคก่อนไว้ โดยผู้เล่นจะควบคุมตัวละครจากแฟรนไชส์*[[รายชื่อตัวละครในแฟรนไชส์มาริโอ|มาริโอ]]* และแข่งกับคู่ต่อสู้ในสนามแข่งตามสถานที่ต่าง ๆ ในเกมแพลตฟอร์ม*[[ซูเปอร์มาริโอ]]* ภายในสนามแข่งมีสิ่งกีดขวางเพื่อชะลอความเร็วของผู้เล่น และกล่องไอเทมที่ให้เพาเวอร์-อัป แก่ผู้เล่นเพื่อช่วยในความคืบหน้า *มาริโอคาร์ต 64* มีโหมดเกมผู้เล่นเดี่ยวและหลายผู้เล่นในพื้นที่ที่แตกต่างกัน รวมถึงโหมดแข่งรถกรังด์ปรีซ์ และโหมดการต่อสู้เพื่อเอาชีวิตรอดคนสุดท้าย

*มาริโอคาร์ต 64* เปิดตัวครั้งแรกใน ค.ศ. 1995 พร้อมกับนินเท็นโด 64 โดยทีมพัฒนาเน้นไปที่การใช้เทคโนโลยีของคอนโซลให้เกิดประโยชน์สูงสุดเพื่อรูปแบบการเล่นที่ราบรื่น มากกว่าที่จะพัฒนานวัตกรรมใหม่ ๆ อย่างมีนัยสำคัญจากภาคก่อน เพื่อดึงดูดผู้เล่นจำนวนมาก ซึ่งเหล่านักพัฒนาได้ถูกจำกัดด้วยพลังการประมวลผลของนินเท็นโด 64 และใช้เทคนิคการเร็นเดอร์เพื่อประหยัดหน่วยความจำ และใช้การจำลองฟิสิกส์ของรถยนต์เพื่อช่วยในการออกแบบรถโกคาร์ตของเกม โดย*มาริโอคาร์ต 64* เปิดตัวเมื่อปลาย ค.ศ. 1996 ในประเทศญี่ปุ่น และใน ค.ศ. 1997 ทั่วโลก ซึ่งเป็นไม่กี่เดือนหลังจากการเปิดตัวนินเท็นโด 64

*มาริโอคาร์ต 64* ได้รับการตอบรับจากบรรดานักวิจารณ์ในเชิงบวก ซึ่งการออกแบบสนามแข่ง, โหมดหลายผู้เล่น และการนำเสนอได้รับการยกย่อง ในขณะที่การติเตียนมุ่งเป้าไปที่ปัญหาทางเทคนิคและความยากของเกม เกมดังกล่าวขายได้ 9.87 ล้านชุดทั่วโลก ทำให้เป็นเกมนินเท็นโด 64 ที่ขายดีที่สุดอันดับสอง *มาริโอคาร์ต 64* ได้รับการเสนอชื่อเข้าชิงรางวัลต่าง ๆ หลังจากเปิดตัว และได้รับการยกย่องย้อนหลังให้เป็นหนึ่งในวิดีโอเกมที่ยอดเยี่ยมที่สุดตลอดกาล โดยเกมนี้มีชื่อเสียงในด้านการเล่นแบบทำเวลาเร็วที่สุดในโลกออนไลน์ ซึ่ง*มาริโอคาร์ต 64* ได้รับการนำกลับมาวางจำหน่ายในรูปแบบดิจิทัลอีกครั้งในบริการเวอร์ชวลคอนโซลของเครื่องวีใน ค.ศ. 2007 และวียูใน ค.ศ. 2016 รวมถึงชุดเกมนินเท็นโดคลาสสิกส์ใน ค.ศ. 2021

## รูปแบบการเล่น

[left|thumb|ผู้เล่นในบทบาทของ[มาริโอ ที่กำลังแข่งรถในสนามแข่งลุยจิ ซึ่งเป็นสนามแข่งแรกเริ่มของเกม]]

*มาริโอคาร์ต 64* เป็นวิดีโอเกมแข่งรถโกคาร์ตที่มีตัวละครและองค์ประกอบจากแฟรนไชส์*[[มาริโอ (แฟรนไชส์)|มาริโอ]]* โดยมีรูปแบบการเล่นคล้ายคลึงกับเกมภาคก่อนหน้าอย่าง*[[ซูเปอร์มาริโอคาร์ต]]* (ค.ศ. 1992) ผู้เล่นควบคุมตัวละครหนึ่งในแปดตัวจากแฟรนไชส์''มาริโอ'' และแข่งกับคู่ต่อสู้ในรถโกคาร์ตบนสนามแข่งที่จำลองมาจากสถานที่ต่าง ๆ ในเกมแพลตฟอร์ม*[[ซูเปอร์มาริโอ]]* โดยมีด่านทั้ง 20 ด่านในเกมเต็มไปด้วยอุปสรรคที่จะทำให้ผู้เล่นช้าลง ส่วนทางลัดที่ช่วยให้ผู้เล่นข้ามบางส่วนไปได้ และสิ่งที่บรรจุเครื่องหมายคำถามซึ่งจะมอบไอเทมแบบสุ่มให้แก่ผู้เล่น โดยอิงจากองค์ประกอบต่าง ๆ ในซีรีส์*ซูเปอร์มาริโอ* ไอเทมอาจเป็นได้ทั้งไอเทมเพิ่มพลัง เช่น เพิ่มความเร็วให้ผู้เล่น หรือไอเทมโจมตี เช่น ทำให้คู่ต่อสู้หมุนเสียหลัก นอกจากนี้ ผู้เล่นยังสามารถดริฟต์เข้าโค้งหรือแทรกตัวเข้าไปในกระแสลมของคู่แข่งเพื่อเพิ่มความเร็วได้เช่นกัน ตัวละครที่ผู้เล่นสามารถควบคุมจะได้รับการแบ่งออกเป็นสามรุ่นน้ำหนัก ซึ่งเป็นตัวกำหนดคุณลักษณะต่าง ๆ เช่น ความเร็ว, การเร่งความเร็ว และการควบคุม โดยเจ้าหญิงพีช, คิโนะปิโอะ และยอชชี อยู่รุ่นไลต์เวต ส่วนลุยจิ และมาริโอ อยู่รุ่นมิดเดิลเวต ขณะที่คุปปะ, ดองกีคอง และวาริโอ อยู่รุ่นเฮฟวีเวต เกมนี้มีระดับความยากสามระดับ โดยแบ่งตามขนาดเครื่องยนต์ คือ 50 ซีซี, 100 ซีซี และ 150 ซีซี โดยระดับความยากที่สูงขึ้นจะใช้เครื่องยนต์ที่มีกำลังมากกว่า ส่งผลให้ความเร็วสูงสุดและการควบคุมยากขึ้นตามไปด้วย

ในเกม*มาริโอคาร์ต 64* มีโหมดเกมแบบผู้เล่นเดี่ยวให้เลือกสองโหมด ได้แก่ กรังด์ปรีซ์ (GP) และไทม์ไทรอัล โดยโหมดไทม์ไทรอัลเป็นโหมดสำหรับผู้เล่นคนเดียวเท่านั้น ส่วนโหมดกรังด์ปรีซ์สามารถเล่นได้ทั้งแบบผู้เล่นคนเดียวหรือสองคน ส่วนในโหมดกรังด์ปรีซ์ ซึ่งเป็นโหมดหลักของเกม ผู้เล่นจะแข่งกับคู่ต่อสู้ที่เป็นคอมพิวเตอร์ (หรือหกรายหากเล่นในโหมดสองผู้เล่น) ในหนึ่งในสี่ "ถ้วยรางวัล" ซึ่งแต่ละถ้วยประกอบด้วยสนามแข่งสี่สนาม โดยมีเป้าหมายคือการทำคะแนนสูงสุดจากการแข่งขันสามรอบทั้งสี่สนาม ผู้เล่นจะต้องลงแข่งในทุกสนามของการแข่ง และจะมีการแจกคะแนนเมื่อจบการแข่งขันแต่ละครั้งตามลำดับอันดับ โดยอันดับหนึ่งได้เก้าคะแนน, อันดับสองได้หกคะแนน, อันดับสามได้สามคะแนน และอันดับสี่ได้หนึ่งคะแนน รวมถึงผู้เล่นจะต้องเข้าเส้นชัยอย่างน้อยอันดับที่สี่ในแต่ละการแข่งเพื่อที่จะได้แข่งขันต่อเพื่อชิงถ้วยรางวัล โดยการทำคะแนนสูงสุด (กล่าวคือ ชนะการแข่งทั้งสี่สนาม) ในทุกถ้วยรางวัลในระดับความยาก 150 ซีซี จะปลดล็อกโหมด "กระจก" ซึ่งสนามแข่งทั้งหมดจะถูกพลิกจากซ้ายไปขวา ส่วนในโหมดไทม์ไทรอัล ผู้เล่นจะแข่งบนสนามใดก็ได้จาก 16 สนาม โดยมีเป้าหมายเพื่อทำเวลาให้ต่ำที่สุดในการแข่งสามรอบ ซึ่งในสนามแข่งไม่มีคู่แข่งหรือไอเทมใด ๆ โดยผู้เล่นจะได้รับบูสเตอร์เพิ่มความเร็วสามครั้งเพื่อใช้ตลอดการแข่ง และผู้เล่นสามารถแข่งกับเวลาของผู้เล่นคนอื่นได้โดยการแชร์ข้อมูล "เสมือน" โดยใช้คอนโทรลเลอร์แพก ซึ่งเป็นเมมโมรีการ์ดที่เสียบเข้าด้านหลังของคอนโทรลเลอร์นินเท็นโด 64 (N64)

## หมายเหตุ

## อ้างอิง

## แหล่งข้อมูลอื่น
* 
* 
*  

หมวดหมู่:วิดีโอเกมที่ออกวางจำหน่ายในปี พ.ศ. 2539
64
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:เกมสำหรับนินเท็นโด 64
หมวดหมู่:วิดีโอเกมที่พัฒนาขึ้นในประเทศญี่ปุ่น